— Работа па ўкараненні раздзельнага збору адходаў — працяглы і карпатлівы працэс, які патрабуе зладжанай работы не адной структуры або арганізацыі, — адзначыў Валерый Ермаковіч. — Сваіх вынікаў мы дабіліся дзякуючы дапамозе Салігорскага райвыканкама, Салігорскай інспекцыі прыродных рэсурсаў і аховы навакольнага асяроддзя, якая кантралюе асобны збор адходаў юрыдычнымі асобамі і індывідуальнымі прадпрымальнікамі, санкцыянаванае захаванне адходаў, таксама — мясцовых сродкаў масавай інфармацыі і мясцовага тэлевізійнага канала, якія рэгулярна асвятляюць пытанні раздзельнага збору адходаў.